ดัชนีหุ้นปิดลบ 0.59 จุด
การซื้อขายตลาดหลักทรัพย์ วันที่ 17 มิ.ย. ผันผวนตลอดทั้งวัน
17 มิ.ย. 2554

การซื้อขายตลาดหลักทรัพย์ วันที่ 17 มิ.ย. ผันผวนตลอดทั้งวัน 
โดยภาคเช้าดัชนีรีบาวด์จากเมื่อวานขึ้นไปแตะจุดสูงสุดของวันที่ 1,026.50 จุด หลังจากนั้นปรับลดลงอย่างต่อเนื่องจนกระทั่งช้วงต้นของการซื้อขายในภาคบ่ายลดลงไปอยู่ที่ 1,015.50 จุด ก่อนจะกระเตื้องขึ้นมาเคลื่อนไหวบวกลบเล็กน้อยสลับกันจนกระทั่งปิดตลาดที่ 1,018.96 จุด ลดลง 0.59 จุด หรือ 0.06% มูลค่าการซื้อขาย 37,421.80 ล้านบาท 
นายชัย จิรเสวีนุประพันธ์ ผู้อำนวยการฝ่ายกลยุทธ์การลงทุน บริษัทหลักทรัพย์ (บล.) โนมูระ พัฒนสิน กล่าวว่า มูลค่าการซื้อขายที่เบาบางทำให้ดัชนีหุ้นไทยแกว่งตัวอยู่ในกรอบแคบๆ ผันผวนต่ำกว่าตลาดในภูมิภาค โดยนักลงทุนเลือกลงทุนเป็นรายตัว หุ้นกลุ่มพลังงานที่ราคาซึมลงเป็นกลุ่มที่กดดัชนีลง ตามราคาน้ำมันที่ปรับลดลง แต่กลุ่มสื่อสารและหุ้นขนาดเล็กเป็นตัวผลักดันตลาด 
สำหรับแนวโน้มสัปดาห์หน้า นายชัย กล่าวว่า ยังคงเคลื่อนไหวตามตลาดต่างประเทศ โดยยังคงต้องจับตามาตรการ QE2 และสถานการณ์หนี้ในยุโรป แนวรับอยู่ที่ 1,000-1,005 จุด และแนวต้าน 1,030-1,035 จุด
มูลค่าซื้อขาย 5 อันดับหลักทรัพย์ ADVANC  ปิด 101.00 บาท +3.25 บาท หรือ 3.32%TOP ปิด 70.50 บาท -1.75 บาท หรือ 2.42%TRUE ปิด 4.00 บาท +0.02 บาท หรือ 0.50%JAS ปิด 3.04 บาท -0.02 บาท หรือ 0.65%PTT  ปิด 330.00 บาท -2.00 บาท หรือ 0.60%